
STIPENDIER PÅ INNTIL KR. 10.000,- TIL STUDIEOPPHOLD I UTLANDET

Norges fiskerihøgskole vil på ny utlyse stipendier fra Oddleiv Korsnes Minnefond til utvikling og markedsføring av norske sjømatprodukter. Søknadsfristen er 15. november 2006.

Søkerne kan være både enkeltpersoner og grupper av studenter som tar fiskerifag/fiskerirelaterte fag på universitets/høgskolenivå. Stipendiene gis som bidrag for praktisk utdannelse og ervervelse av bransjekunnskaper i utlandet. Det skal leveres en rapport om studieoppholdet.

Fondet bærer navnet til en av nestorene i norsk fiskerinæring, som bl.a. var med på å bygge opp Nordic Group på 1960-tallet. Denne virksomheten er ennå er en betydelig aktør i bransjen. Fondet ble stiftet og finansiert av midler som Oddleiv Korsnes kunder og nettverk i USA har donert. Fondet ble nesten tapt som følge av bankkrisen på 1990-tallet. I dag er fondsstyret representert med deltakelse fra Fiskerinæringens Landsforening, Nordic Group og NFH. 

Nærmere informasjon om stipendiet, søknadsskjema og krav til søknadens innhold fås ved henvendelse til NFH på vår webside: www.nfh.uit.no

